২০১১-১৩ আইসিসি বিশ্ব ক্রিকেট লিগ চ্যাম্পিয়নশিপ
২০১১-১৩ আইসিসি বিশ্ব ক্রিকেট লিগ চ্যাম্পিয়নশীপ নব-প্রবর্তিত আইসিসি আন্তর্মহাদেশীয় কাপের সীমিত ওভারের প্রতিযোগিতাবিশেষ। আনুষ্ঠানিকভাবে প্রতিযোগিতাটি একদিনের আন্তঃমহাদেশীয় কাপ নামে পরিচিত। জুন, ২০১১ থেকে অক্টোবর, ২০১৩ পর্যন্ত প্রতিযোগিতাটি চলবে। এর পাশাপাশি ২০১১-১৩ আইসিসি আন্তঃমহাদেশীয় কাপ প্রতিযোগিতা চলবে। আইসিসি’র সহযোগী ও অনুমোদিত সদস্যভূক্ত ৮টি দেশ এ প্রতিযোগিতায় অংশগ্রহণ করে। এ প্রতিযোগিতায় ২০১০ সালের আইসিসি বিশ্ব ক্রিকেট লিগ প্রথম বিভাগ থেকে ৬টি দল খেলায় যোগ্যতা লাভ করে। এছাড়াও, ২০১১ সালের দ্বিতীয় বিভাগ থেকে নিম্নের দুই দল অংশ নেয়।  নামিবিয়া  সংযুক্ত আরব আমিরাত রাউন্ড-রবিন লিগ পদ্ধতিতে প্রতিযোগিতার আয়োজন করা হয়। প্রথম বিভাগের আওতাধীন দলগুলোর খেলাগুলো একদিনের আন্তর্জাতিকের মর্যাদা পায়। দ্বিতীয় বিভাগের খেলাগুলো লিস্ট এ ক্রিকেটের মর্যাদা পায়। শীর্ষস্থানীয় দুই দল ২০১৫ সালের ক্রিকেট বিশ্বকাপে খেলার জন্য সরাসরি যোগ্যতা অর্জন করবে। বাদ-বাকী ছয়টি দলকে ২০১৩ সালের ক্রিকেট বিশ্বকাপ বাছাইপর্বের প্রতিযোগিতায় অংশ নিয়ে শীর্ষস্থানীয় দুই দল বিশ্বকাপে অংশ নিবে।